**Innslag: Rein**

**Regneoppgaver:**

****

1. Isak, Mathis og Laila tilhører en siida som eier 600 reinsdyr.

* Isak eier 60 % av reinsdyrene. Laila eier tre ganger så mange reinsdyr som Mathis. Hvor mange reinsdyr eier hver av dem?
* En sommer ble 3 reinsdyr spist av ulv, 2 ble spist av jerv og 13 ble påkjørt og drept av biler. Hvor mange prosent av reinflokken gikk tapt den sommeren?
* Flokken på 600 består av like mange hunner og hanner. Reinen føder vanligvis bare én kalv hvert år. Hvor mange dyr er det i flokken om høsten (etter kalvingen) dersom alle kalvene overlever?

1. Isak vil bygge en innhegning til reinsdyrene sine. Han har 600 meter gjerde til disposisjon.

* Hvor lang blir hver side hvis innhegningen skal være kvadratisk?
* Isak ønsker seg en rektangulær innhegning hvor langsiden er dobbelt så lang som kortsiden. Hvor lange blir sidene?
* Så ombestemmer man seg og vil heller ha en innhegning hvor langsiden er fem ganger så lang som kortsiden. Hvor lange blir sidene nå?
* Hvilken av de tre innhegningene har størst areal? Hvilken har minst areal?

1. Hanndyrene i flokken veier gjennomsnittlig 120 kilo og hunndyrene veier gjennomsnittlig 80 kilo.

* Hvor mange tonn veier hele reinflokken? Husk at det var like mange hunner og hanner!
* Om våren må alle reinsdyrene fraktes over en fjord på vei til sommerbeite. De fraktes i en båt som tåler 1200 kilo. Hvor mange turer må båten ta for å frakte alle dyrene over elva?

****

**Internettoppgaver:**

1. Rein eller reinsdyr er det eneste dyret i hjortefamilien som er blitt temmet og gjort til husdyr.

* Klarer du å finne ut hvilke tre andre hjortedyr som lever vilt i Norge?
* Et femte hjortedyr finnes noen få steder i Norge, i parker eller utsatt. Klarer du å finne ut hva det heter?
* Klarer du å finne ut hvilket hjortedyr som har vært avbildet på en norsk mynt (som ikke er i bruk lenger)?

1. Hos noen dyr har hannen og hunnen forskjellige navn.

* Klarer du å finne ut hva hannreinen og hunnreinen kalles?
* Klarer du å finne ut hva som skiller hunnreinen fra alle andre hunndyr i hjortefamilien?
* Klarer du også å finne ut hva hannen av disse dyrene kalles: hest, sau, geit og gris?
* Hva kalles hunnen hos de samme dyrene?

1. I Norge finnes det både tamrein og villrein.

* Klarer du å finne ut hvor mange (omtrent) tamrein vi har?
* Klarer du å finne ut hvor mange (omtrent) villrein vi har?
* For noen uker siden kunne vi lese i nyhetene om norske reinjegere som jaktet på rein som hvalfangerne hadde satt ut på en øy i Sørishavet for nesten 100 år siden. Reinsdyrene måtte drepes fordi de ødela øyas naturlige økosystem. Klarer du å finne ut hva denne øya heter?

****

1. Noe av det reinsdyrene liker minst, er *reinbrems*.

* Klarer du å finne ut hva en reinbrems er?